ìzoła de Bering остров Беринга 2010 L'ìzoła de Bering l'è n'ìzoła rusa situà in tel mar de Bering, al łargo de ła penìzoła de Kamchatka. Con i so 90 km de łonghesa e 24 de łarghesa, l'è ła più granda de łe ìzołe del Comodoro, par un total de 1660 km². El tereno l'è cołinare e sensa albari, ghè de frecuente nebia e l'è sojeta ai teremoti. El so anbiente dexołà e łe so condision climàteghe rigide no łe rende parò inposìbiłe ła vita su l'ìzoła: el viłajo de Nikolskoye el conta çirca 800 abitanti, dei cuałi aprosimativamente 300 i'è Ałeuti. Ła scarsa popołasion de l'ìzoła ła se dedica prinçipalmente a ła pesca. El nome de l'ìzoła l'è łigà al fato che l'esplorador Vitus Bering el ghè aprodà in seguito a un naufrajo e qua l'è morto de małatia insieme a 28 dei so omeni. L'ìzoła l'è anca manco comunemente nota come l'"ìzoła flutuante" par via de ła so viçinansa co ła łinea internasional del canbio de data.